אושן הייטס (דובאי)

אושן הייטס (בערבית: برج أوشين هايتس) הוא גורד שחקים סופר גבוה למגורים במרינה של דובאי, דובאי, איחוד האמירויות הערביות. המגדל מתנשא לגובה 310 מטר (1,017 רגל) ויש בו 83 קומות . הוא תוכנן על ידי האדריכל אנדרו ברומברג ממשרד אדריכלים אדאס . בניית שלד הבניין הסתיימה ב-22 בדצמבר 2009, והבניין הושלם בשנת 2010. נכון לשנת 2025, אושן הייטס הוא בניין המגורים השנים עשר בגובהו בדובאי ובניין המגורים ה-24 בגובהו בעולם. חזית המגדל הפונה לאוקיינוס מחופה בזכוכית המורכבת מפאנלים מבודדים עם ציפוי lowE (פליטת אנרגיה נמוכה) המספק הצללה מהשמש. גם הבידוד וגם החיפוי מפחיתים את הצורך בקירור מכני ומאפשרים חדירה טבעית של אור יום. הפיתול של הבניין מתחיל בבסיס משלושה מתוך ארבעת הצדדים, ואילו הצד הרביעי נשאר אורתוגונלי באופן קבוע לכל הגובה. המגדל, עם קימוריו הייחודיים ותנועת הפיתול שלו כשהוא עולה, הוא למעשה החלופה השלישית של המגדל שהוצעה על ידי DAMAC . בחלופה הראשונה היה המגדל קצר בהרבה - 38 קומות, והשנייה כללה 50 קומות. המגדל בן 83 הקומות מאכלס יותר מ-519 דירות והוא ממוקם לאורך כביש D94 במרינה של דובאי. ראו גם אדריכלות באיחוד האמירויות הערביות רשימת מבנים מפותלים קישורים חיצוניים אושן הייטס באתר משרד האדריכלים אדאס אושן הייטס באתר המועצה לבניינים גבוהים וסביבת מחיה עירונית (CTBUH) אושן הייטס באתר ארכיון האינטרנט אושן הייטס באתר SkyscraperPage הערות שוליים